SET ปิดพุ่ง 17 จุด โบรกฯแนะติดตามสถานการณ์ตะวันออกกลาง-พ.ร.บ.งบรายจ่ายประจำปี 63
SET ปิดพุ่ง 17 จุด โบรกฯแนะติดตามสถานการณ์ตะวันออกกลาง-พ.ร.บ.งบรายจ่ายประจำปี 63
SET ปิดพุ่ง 17 จุด โบรกฯแนะติดตามสถานการณ์ตะวันออกกลาง-พ.ร.บ.งบรายจ่ายประจำปี 63
7 ม.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,585.23 จุด เพิ่มขึ้น 16.73 จุด (+1.07%) มูลค่าการซื้อขาย 61,992.82 ล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้รีบาวด์ตามตลาดหุ้นในภูมิภาคเอเชียที่ส่วนใหญ่จะบวกกันเฉลี่ยเกือบ 1% หลังจากที่ได้ปรับตัวลงไปค่อนข้างมากแล้ว ขณะที่ยังต้องติดตามสถานการณ์ความตึงเครียดระหว่างสหรัฐฯ และอิหร่าน ต่อไป
ทั้งนี้ ยังคงให้น้ำหนักประเด็นสถานการณ์ความตึงเครียดระหว่างสหรัฐฯ และอิหร่านเป็นความเสี่ยงก่อน ดังนั้น เมื่อดัชนีฯรีบาวด์ขึ้นไปก็แนะนำให้ขายทำกำไรออกมาก่อน โดยเฉพาะกลุ่มน้ำมัน เพราะได้ปรับขึ้นไปมากแล้ว ระยะสั้นอาจได้เห็นแรงขายทำกำไร จึงควรจะเล่นในลักษณะเทรดดิ้งจะดีกว่า และให้หันไปถือหุ้นพวก Defensive และหุ้นที่ให้ปันผล
แนวโน้มการลงทุนในวันพรุ่งนี้ (8 ม.ค.) นายวีระวัฒน์ กล่าวว่า ตลาดฯคงจะแกว่งผันผวน พร้อมให้ติดตามการพิจารณาร่างพ.ร.บ.งบประมาณรายจ่ายประจำปีงบประมาณ พ.ศ.2563 ในวาระที่ 2 และ 3 ที่จะเข้าสู่ที่ประชุมสภาผู้แทนราษฎรในวันพรุ่งนี้ โดยมีแนวรับ 1,570-1,565 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM มูลค่าการซื้อขาย 3,683.54 ล้านบาท ปิดที่ 21.20 บาท เพิ่มขึ้น 1.20 บาท
PTT มูลค่าการซื้อขาย 2,806.82 ล้านบาท ปิดที่ 47.25 บาท เพิ่มขึ้น 0.25 บาท
BBL มูลค่าการซื้อขาย 2,644.41 ล้านบาท ปิดที่ 156.50 บาท เพิ่มขึ้น 0.50 บาท
KBANK มูลค่าการซื้อขาย 2,550.01 ล้านบาท ปิดที่ 143.00 บาท  ลดลง 0.50 บาท
PTTEP  มูลค่าการซื้อขาย 2,404.92  ล้านบาท ปิดที่ 133.00 บาท  ลดลง 0.50 บาท